| PRIUILEGIUM GENERALE INNOCENTII PAPE SECUNDI | Innocentius episcopus , seruus seruorum Dei , dilecto filio suo Ioranno abbati monasterii Sancti Nichasii eiusque successoribus regulariter sustituendis in perpetuum . Pie postulatio uoluntatis debet effectu prosequente compleri , quatinus et deuotionis sinceritas laudabiliter enitescat , et utilitas postulata uires indubitanter assumat ; proinde dilecte in Domino fili Ioranne abbas tuis rationabilibus postulationibus gratum prebentes assensum Beati Nichasii monasterium , cui auctore Deo presides apostolice sedis priuilegio communimus . Quamobrem quascumque possessiones quecumque bona idem cenobium , iuste et legitime , in presentarium possidere cognoscitur , tibi tuisque successoribus presenti scripti pagina confirmamus . In quibus hec propriis nominibus duximus annotanda . In Remensi diocesi : altare de Buxolio super Maternam fluuium ; super fluuium Axonam altare de Celto ; altare de Anteniaco cum tribus capellis de Oggio , de Altouillari , de Fulzeio ; altare de Branzonis Curte cum capella Sancti Nicholai de Sarpeia Curte 9 ; altare de Hanapio ; altare de uilla que dicitur Bussud ; altare de Hannonia ; altare de Bureio ; altare de Sancto Leodegario cum ecclesia ; heremum Azonis de Ham 10 ; dimidiam partem potestatis in alodio Sancti Leodegarii , cum banno et iusticia , pascuis , cursu aque , piscaria cum ceteris reditibus , dimidiam quoque partem molendini in eadem uilla cum piscatura ; allodium quoddam de Domno Troiano cum seruis et ancillis ad ipsum pertinentibus cum banno et iusticia et cursu aque et molendino cum piscatura ; uillam que dicitur Sennicurt cum banno et iusticia , cum pratis , campis , siluis et appendiciis suis ; altare de Gons et mansum Fulcaudi et mansum Roberti de Corbineio ; uillam de Singli cum banno et iusticia et omni dominatione quam in ea Hugo comes Registestensis tenuerat ; palatium de Munceio cum appendiciis suis ; dimidiam partem molendini de Coopello | cum terra ibidem pertinente ; alodium Hugonis de Cureio et alodium Hugonis de Ciresio ; terram que dicitur Mons Reguli et omnem terram et silua que est a riuulo Canis Spine que decurrit ad uallem Morendi usque ad siluam archiepiscopi uersus Remis , ab Hugone quondam Trecensi comite monasterio uestro collatam cum banno et iusticia , cursu aque et omnibus consuetudinibus quas idem comes ibidem tenuerat ; duas partes decime de omnibus terris ad Montem Reguli pertinentibus , terras etiam que Accles appellantur ; molendinos Helberti de Almeri Curte cum terra ad ipsos pertinente ; alodium secus eadem uillam , quadraginta iornalium ; in episcopatu Laudunensi : apud Riboldi Curtem P Montem curtem unam cum domibus ad eam pertinentibus et duobus uiridariis et de culturis eidem castello proximis terram arabilem uni carruce sufficientem et tertiam partem prati castello adiacentis ; in episcopatu Cathalaunensi : altare Sancti Hylarii de Buxito cum capella ibidem pertinente , que est in honore Sancte Genitricis Marie et Beati Nichasii martyris ; altare de uilla que Cappa dicitur ; altare de uilla Basoli ; altare de Donno Martino ; in episcopatu Leodicensi : altare de Morelmeis 13 , altare de Senzelia altare Sancte Marie Magdalene de Cymaco cum appendiciis suis ; claustrum quoque et suburbium quod circa monasterium est et ad ipsum pertinet ab omni exactione liberum esse decernimus , ut in eis nullus audeat aliquas exactiones imponere ; sed tam tu quam successores tui qui in eodem loco pro tempore fuerint , uel cui ipsi preceperint et consuetudines quas idem cenobium actenus in ipsis habuisse cognoscitur , libere uobis liceat possidere ; uidelicet portagium , rotagium , theloneagium , modiagium , foragium cum banno et iusticia quecumque preterea bona in futurum , concessione pontificum , largitione regum uel principium , oblatione fidelium seu aliis iustis modis , idem monasterium prestante Domino poterit adipisci firma uobis et illibata permaneant . Prohibemus etiam ut nulli unquam monachorum post factam in loco uestram professionem , absque libera abbatis et fratrum licentia monasterium uestrum relinquere , et ad alium locum liceat pertransire . Si uero quod absit hoc ipsum euenire contigerit , post secundam et terciam fratrum suorum commonitionem ad proprium locum non redierit , abbati et fratribus suis eum interdicendi uel excommunicandi concedimus facultatem . Nulli ergo omnino hominum fas sit idem cenobium temere perturbare aut eius possessiones auferre uel ablatas retinere , minuere aut temerariis uexationibus fatigare ; sed integra conseruentur omnia eorum pro quorum gubernatione et sustentatione concessa sunt usibus uestris omnimodis profutura , salua nimirum dyocesiani episcopi canonica iusticia et reuerentia . Si qua igitur in futurum ecclesiastica secularisue persona hanc nostre constitutionis paginam sciens contra eam temere uenire temptauerit secundo tertioue commonita si non satisfactione congrua emendauerit potestatis honorisque sui dignitate careat reamque se diuino iudicio existere de perpetrata iniquitate cognoscat , atque a Sacratissimo Corpore et Sanguine Dei et Domini Redemptoris Nostri Ihesu Christi aliena fiat et in extremo iudicio districte ultioni subiaceat . Cunctis autem eidem loco sua iura seruantibus sit pax Domini Nostri Ihesu Christi quatinus hic fructum bone actionis percipiam et apud districtum iudicem premia eterne pacis inueniant . Amen , Amen , Amen . Ego Innocentius Catholice Ecclesie episcopus subscripsi . Ego Willelmus prenestinus episcopus subscripsi . Ego Teodewinus Sancte Rufine episcopus subscripsi . Ego Guido Tiburtine episcopus subscripsi . Ego Anselmus presbyter cardinalis subscripsi . Ego Liudfredus presbyter cardinalis subscripsi . Ego Lucas presbyter cardinalis tituli Sanctorum Iohannis et Pauli subscripsi . Ego Gregorius diaconus cardinalis Sanctorum Sergii et Bachi subscripsi . Ego Crisogonus diaconus cardinalis Sancte Marie in porticu subscripsi . Data Pisis per manum Almerici Sancte Romane Ecclesie diaconi cardinalis et cancellarii , IIII idus nouembris , indictione XUaQ , Incarnationis dominice anno M ° C0XXX ° Ur ; pontificatus uero domini Innocentii pape secundi anno UII ° .